# Hans Bethe

| Hans Bethe |
| --- |
|  |
| Rođenje |  (1906-07-02) 2. juli 1906. Strasbourg, Njemačko Carstvo |
| Smrt | 6. mart 2005(2005-03-06) (98 godina) Ithaca (New York), SAD |
| Alma mater | Univerzitet u Frankfurtu
Univerzitet u Minhenu (PhD) |
| Istaknuti studenti | * Michel Baranger
* David B. Beard
* Peter A. Carruthers
* Ajoy Ghatak
* Asoke Nath Mitra
* Jeffrey Goldstone
* Roman Jackiw
* Francis E. Low
* Robert Eugene Marshak
* Walter McAfee
* Boyce McDaniel
* Michael Nauenberg
* John W. Negele
* Mark Nelkin
* Ramamurti Rajaraman
* J. J. Sakurai
* Gordon Shaw
* David J. Thouless
 |

**Hans Albrecht Bethe** bio je njemačko-američki teorijski fizičar koji je dao veliki doprinos nuklearnoj fizici, astrofizici, kvantnoj elektrodinamici i fizici čvrstog stanja, i koji je 1967. godine dobio Nobelovu nagradu za fiziku za svoj rad na teoriji zvjezdane nukleosinteze. Veći dio svoje karijere, Bethe je bio profesor na Univerzitetu Cornell.

Tokom Drugog svjetskog rata, bio je šef teoretskog odjeljenja u tajnoj laboratoriji u Los Alamosu koja je razvila prve atomske bombe. Tamo je odigrao ključnu ulogu u izračunavanju kritične mase oružja i razvoju teorije koja stoji iza metode implozije korištene i u Trinity testu i u oružju "Fat Man" bačenom na Nagasaki u augustu 1945. godine.

Nakon rata, Bethe je također igrao važnu ulogu u razvoju hidrogenske bombe, iako se prvobitno pridružio projektu s nadom da će dokazati da je nije moguće napraviti. Bethe je kasnije s Albertom Ajnštajnom i Komitetom za hitne slučajeve atomskih naučnika vodio kampanju protiv nuklearnog testiranja i trke u nuklearnom naoružanju. Pomogao je u uvjeravanju administracije Kennedyja i Nixona da potpišu, respektivno, Ugovor o djelimičnoj zabrani nuklearnih proba iz 1963. i Ugovor o antibalističkim raketama iz 1972. (SALT I).

Njegova naučna istraživanja nikada nisu prestajala i on je objavljivao radove sve do svojih devedesetih, što ga čini jednim od rijetkih naučnika koji je objavio barem jedan veliki rad u svojoj oblasti tokom svake decenije svoje karijere, koja je u Betheinom slučaju trajala skoro sedamdeset godina. Freeman Dyson, nekada njegov student doktorskih studija, nazvao ga je "vrhovnim rješavačem problema 20. vijeka".

## Bilješke

## Reference

## Dodatna literatura

* Bernstein, Jeremy (1980). *Hans Bethe, Prophet of Energy*. New York: Basic Books. ISBN 978-0-465-02903-7.
* Bethe, Hans A. (1991). *The Road from Los Alamos*. New York: American Institute of Physics. ISBN 978-0-88318-707-4.
* Brian, Denis (2001). *The Voice Of Genius: Conversations With Nobel Scientists And Other Luminaries*. Cambridge, Massachusetts: Perseus Pub. ISBN 978-0-7382-0447-5.
* Brown, Gerald E.; Lee, Sabine (2009). *Hans Albrecht Bethe* (PDF). Biographical Memoirs. Washington, D.C.: National Academy of Sciences.
* Brown, Gerald E.; Lee, Chang-Hwan, ured. (2006). *Hans Bethe and his Physics*. New Jersey: World Scientific Publishing. ISBN 981-256-609-0.
* Herken, Gregg (2002). *Brotherhood of the Bomb: The Tangled Lives and Loyalties of Robert Oppenheimer, Ernest Lawrence, and Edward Teller*. New York: Henry Holt and Company. ISBN 0-8050-6588-1.
* Hoddeson, Lillian; Henriksen, Paul W.; Meade, Roger A.; Westfall, Catherine L. (1993). *Critical Assembly: A Technical History of Los Alamos During the Oppenheimer Years, 1943–1945*. New York: Cambridge University Press. ISBN 0-521-44132-3. OCLC 26764320.
* Schweber, Silvan S. (2000). *In the Shadow of the Bomb: Bethe, Oppenheimer, and the Moral Responsibility of the Scientist*. Princeton: Princeton University Press. ISBN 978-0-691-04989-2.
* Schweber, Silvan S. (2012). *Nuclear Forces: The Making of the Physicist Hans Bethe*. Cambridge, Massachusetts: Harvard University Press. ISBN 978-0-674-06587-1.
* Szasz, Ferenc Morton (1992). *British Scientists and the Manhattan Project: the Los Alamos Years*. New York: St. Martin's Press. ISBN 978-0-312-06167-8. OCLC 23901666.